ilayaraja not interested to react on disputes with balu
ఆ వివాదంపై ఇళయారాజా నో కామెంట్!
ఆ వివాదం తనకూ ఆ గాయకుడికి మధ్యన అని అన్నారు.
TNN | Updated:
Sep 7, 2017, 09:44AM IST
ఇళయరాజా- ఎస్పీ బాలసుబ్రమణ్యం.. ఈ కాంబినేషన్ దక్షిణాది సినీ సంగీత ప్రియులను ఎంతగానో మైమరపించింది. రాజా సంగీత సారధ్యంలో బాలూ స్వరంలో సూపర్ హిట్స్ గా నిలిచిన పాటలలకు లెక్కే లేదు. అలాగే వ్యక్తిగతంగా కూడా బాలూ, ఇళయారాజాలు స్నేహితులు. సినీరంగంలో ఫేమస్ గాక ముందు నుంచినే చెన్నైలో వీరి స్నేహం చిగురించింది. దశాబ్దాల పాటు ఆ స్నేహం కొనసాగింది. అయితే ఇటీవలే వీరి మధ్యన చిన్న వివాదం తలెత్తింది.
విదేశాల్లో బాలూ ఆధ్వర్యంలో జరిగే మ్యూజికల్ నైట్స్ లో తను స్వరకల్పన చేసిన పాటలు పాడటానికి వీల్లేదని ఇళయరాజా చట్టపరంగా నోటీసులు పంపించారు. ఆ విషయాన్ని ఫేస్ బుక్ ద్వారా అందరికీ తెలిపారు బాలూ. ఇళయరాజా నోటీసులు పంపించిన నాటి నుంచి ఇప్పటి వరకూ తను ఎక్కడా, ఎప్పుడూ ఆయన సంగీత దర్శకత్వం వహించిన పాటలేవీ పాటలేదని ఎస్పీ బాలూ ఇటీవల కూడా ప్రకటించారు. తనకు ఎంతో సన్నిహితుడు అయిన రాజా నుంచి అలాంటి నోటీసులు అస్సలు ఊహించలేదని కూడా బాలూ వ్యాఖ్యానించారు.